पाएं अपने शहर की ताज़ा ख़बरें और फ्री ई-पेपरडाउनलोड करें
म्यांमार के उत्तरी राज्य काचिन में जेड की खान में भूस्खलन की वजह से दर्जनों लोगों के कथित तौर पर लापता होने या मारे जाने की ख़बर है.
घटना शुक्रवार की है. अधिकारी कहते हैं कि बचे हुए लोगों और लाशों की तलाश हो रही है.
पिछले महीने इसी इलाक़े में भारी भूस्खलन की वजह से सौ से ज़्यादा लोगों की जान गई थी.
जेड की खानों से बड़ी मात्रा में निकले चट्टानों के कचरे का ढेर लग जाता है. इन ढेरों पर चढ़कर मज़दूर उसमें से जेड पत्थर तलाशते हैं.
बैंकॉक पोस्ट ने इलाक़े के एक अधिकारी टिंट स्वे मिंट के हवाले से कहा है कि पांच लाशें निकाली गई हैं. मिंट का कहना है, \"चश्मदीदों के मुताबिक़ अभी भी क़रीब 50 लोग लापता हैं.\"
मगर एक और स्थानीय अधिकारी म्यो टेट ऑन्ग ने समाचार एजेंसी एएफ़पी को बताया कि \"फ़िलहाल केवल तीन-चार लोग ही लापता हैं\" और मौक़े पर कोई लाश नहीं मिली है.
नवंबर में हुए हादसे में मारे गए लोगों में कई ऐसे थे, जो खनन कंपनियों के इकट्ठा किए चट्टानों के इस ढेर के आसपास ज़िंदगी बिताते थे.
अक्टूबर में ग्लोबल विटनेस नामक संस्था की एक रिपोर्ट में कहा गया था कि 2014 में उत्पादित जेड की क़ीमत 31 अरब डॉलर थी जो म्यांमार की कुल जीडीपी का क़रीब आधा है. मगर इसके बावजूद आम लोगों तक यह सरकारी पैसा नहीं पहुँच रहा है.
खनन इलाक़े के स्थानीय लोगों ने तमाम समस्याओं के लिए खनन उद्योग को ज़िम्मेदार ठहराया है.
(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn